《秋夜》
清代·安定

效颦非是爱吟诗，兴直沾豪挥霍时。落笔有声风入韵，推窗得句月微窥。

神清桂露香书案，闲对茶经当酒卮。解说文章千古事，眼前无一不吾师。

作者简介：安定（1765-1824），字立人，又字慵夫，号鹤清，清无锡人。幼受业先子古琴先生，博览经书旁及岐黄星数之学。逝后有安念祖收拾其遗诗鹤清诗稿二百多首抄录成编。